
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός ως παραδοσιακού τμήματος της πόλεως Μυτιλή¬ 
νης (Ιστορικό Κέντρο), χαρακτηρισμός ως διατηρητέων κτιρί- · 
ων και επιβολή ειδικών όρων και περιορισμών δόμησης αυτών 1 

ΑΠΟΦΑΣΕΙΣ 

Χαρακτηρισμός ως οικοδομήσιμου οικοπέδου ιδιοκτησίας: 1) Μα¬ 
ρίας Βοτανοπούλου, 2) Νικολ. Βοτανοποϋλου ευρισκομένη στην 
Κοινότητα Φυλής (περιοχή Χασιά) επί εγκεκριμένης οδού 
(ανώνυμος) Ο.Τ. 72Α . 2 


ΠΟΛΕΟΔΟΜΊΑ 

ΔΙΑΤΑΓΜΑΤΑ 

( 1 ) 

Χαρακτηρισμός ως παραδοσιακού τμήματος της πόλεως Μυτιλήνης 
(Ιστορικό Κέντρο), χαρακτηρισμός ως διατηρητέων κτιρίων και 
επιβολή ειδικών όρων και περιορισμών δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

• ’ Εχοντας υπόψη: 

.1. Τις διατάξεις του ν.δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 9 και 
85Α. 

2. Τις διατάξεις του ν.δ. 8/1973 και ειδικότερα τα άρθρα 79 (παρ. 
6), όπως αυτή αντικαταστάθηκε με την παρ.' 1 του άρθρου 4 του ν. 
622/1977 (ΦΕΚ 171/Α) και 80. 

3. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

4. Την υπ’ αριθ. ΟΙΚ. 75724/1151/30.12.83 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού 
και Περιβάλλοντος (ΦΕΚ 767/Β) και ειδικότερα το άρθρο 5. 

5. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα του 2, 3 και 7. 

6. Την από 6.6.1985 εισήγηση — αιτιολογική έκθεση της Α/νσης 
Παραδοσιακών Οικισμών και Περιβάλλοντος (Γ7). 

7. Την υπ’ αριθ. 791/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
*αι Δημοσίων Έργων, αποφασίζουμε: 


Άρθρο 1. ·· 

1. Χαρακτηρίζεται ως παραδοσιακό, τμήμα της πόλης της Μυτιλή¬ 
νης όπως αυτό περικλείεται από μαύρη διακεκομμένη γραμμή και 
φαίνεται στα σχετικά δύο (2) πρωτότυπα διαγράμματα σε κλίμακα 
1:2000 που θεωρήθηκαν από τον Προϊστάμενο .της Δ/νσης Πολεοδο- 
μικών Εφαρμογών με την υπ’ αριθ. 71996/1985 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

2. Το παραδοσιακό τμήμα της πόλης της Μυτιλήνης όπως καθορί¬ 
ζεται με την παρ. 1 αυτού του άρθρου, ελέγχεται από την αρμόδια 
Επιτροπή Ενάσκησης Αρχιτεκτονικού Ελέγχου (Ε.Ε.Α.Ε.) η οποία 
γνωμοδοτεί για την έκδοση οποιασδήποτε άδειας ανέγερσης νέας οι¬ 
κοδομής ή επισκευής, αποκατάστασής, προσθήκης, κατεδάφισης, κα¬ 
θαίρεσης στοιχείων !σε οικοδομές που υπάρχουν και .κατασκευής έρ¬ 
γων σε κοινόχρηστους χώρους. ■ 

3. * Οι μελέτες που υποβάλλονται στην Ε.Ε.Α.Ε. πρέπει να είναι στο 
στάδιο της προμελέτης. Η Ε.Ε.Α.Ε. όμως μπορεί να ζητήσει επιπλέον 
και σχέδια οριστικής μελέτης εάν το κρίνει αναγκαίο. : ■ 

Οι μελέτες που υποβάλλονται πρέπει να περιέχουν τουλάχιστον τα 
παρακάτω στοιχεία: 

α) Μια σειρά αρχιτεκτονικών προσχεδίων (κατόψεις, όψεις, τομές). 

β) Τοπογραφικό με ακρίβεια, σε κλίμακα 1:200, με την κατάσταση 
που υπάρχει, τους όρους δόμησης που ισχύουν, τα διαγράμματα κάλυ¬ 
ψης, τα γειτονικά οικόπεδα όπου σημειώνεται ο αριθμός ορόφων που 
υπάρχει στα γειτονικά κτίρια, παλαιά ή νέα, με τον αντίστοιχο χαρα¬ 
κτηρισμό τους κοά ακριβή θέση και διαστάσεις του ακάλυπτου χώρου 
τους, με υπογραφή του αρμόδιου μήχανικού. 

' γ) Φωτογραφίες με γενική άποψη της οδού και από τις δύο πλευρές 
του κτιρίου ώστε να φαίνονται το λιγότερο δύο (2) κτίρια και από τις 
δύο πλευρές. Επίσης φωτογραφίες των απέναντι κτιρίων. 

δ) Σε περίπτωση επισκευών υποβάλλονται φωτογραφίες γενικές και 
με λεπτομέρειες όλων των όψεων του κτιρίου, ώστε να φαίνονται 
καθαρά όλα τα μορφολογικά στοιχεία, και φωτογραφίες των εσωτερι¬ 
κών χώρων όταν πρόκειται για εσωτερικές επισκευές; 

ε) Δειγματολόγιο χρωμάτων σε περίπτωση χρωματισμού. 

4. Σε περίπτωση κατεδάφισης υποβάλλονται και φωτογραφίες σύμ¬ 
φωνα με τα εδάφια γ και ,δ της παρ. 3 αυτού του άρθρου. 

5. Η Ε.Ε.Α.Ε. μπορεί να διαβιβάζει στην αρμόδια Διεύθυνση Πα¬ 
ραδοσιακών Οικισμών (Γ7) του Υπουργείου Περιβάλλοντος, Χωροτα¬ 
ξίας και Δημοσίων Έργων, θέματα που αφορούν κατεδαφίσεις ή δια¬ 
τηρήσεις αξιόλογων κτιρίων (δηλ. κτιρίων που τα ίδια μπορεί >α 
κρίνονται αξιόλογα ή που η διατήρησή του θεωρείται απαραίτητη ως 
αναπόσπαστο στοιχείο του παραδοσιακού συνόλου) ή όψεών τους, κα¬ 
θώς επίσης προτάσεις για ειδικές ρυθμίσεις για νέες οικοδομές ή προ¬ 
σθήκες, κατά παρέκκλιση των γενικών και ειδικών πολεοδομικών 
διατάξεων, προκειμένου να εναρμονίσει, τα νέα με τα διατηρητέα κτί¬ 
ρια και γενικά με το πολεοδομικό περιβάλλον, αν κρίνει ότι ή προστα- 

αία των χτιρίων αυτών ή του παραδοσιακού τμήματος της πόλεως 
της Μυτιλήνης επιβάλλει την κίνηση της διαδικασίας έκδοσης 
π.δ/των, σύμφωνα με τα άρθρα 79 και 80 του ν.δ/τος 8/1973 «περί 
ΓΟΚ». ' 

6. Η τοποθέτηση φωτεινών ή μη διαφημίσεων και επιγραφών, στο 
τμήμα της πόλης της Μυτιλήνης που περιγράφεται στην παρ. 1 αυτού 
του άρθρου, επιτρέπεται από την Ε.Ε.Α.Ε., μόνο εφόσον δεν επηρεάζε¬ 
ται από αυτές ο χαρακτήρας των κτιρίων και του άμεσου περιβάλλο¬ 
ντος τους. Οι διαστάσεις, η μορφή, το περιεχόμενο και η θέση των 
επιγραφών ή διαφημίσεων που μπορούν να τοποθετηθούν σύμφωνα με 
τα πιο πάνω, εγκρίνονται από την Ε.Ε.Α.Ε. 

7. Οι επιγραφές ή διαφημίσεις που υπάρχουν κατά το χρόνο της 
δημοσίευσης του παρόντος κρίνονται από την Ε.Ε.Α.Ε. σύμφωνα με 
την παρ. 6 αυτού του άρθρου. 

8. Κάθε έργο υποδομής που εκτελείται από Οργανισμό*'Κοινής 
Ωφέλειας (ΔΕΗ, ΟΤΕ) ή Τοπικής Αυτοδιοίκησης και γενικά κάθε 
εργασία που αφορά τη διαμόρφωση, τροποποίηση ή ανάπλαση κοινό¬ 
χρηστων χώρων, πρέπει να προσαρμόζεται με το περιβάλλον, οι δε 
σχετικές μελέτες να εγκρίνονται από την Ε.Ε.Α.Ε. 

Άρθρο 2.’ 

1. Χαρακτηρίζονται ως διατηρητέα τα κτίρια που βρίσκονται στο 
παραδοσιακό τμήμα της πόλης της Μυτιλήνης, όπως αυτό καθορίζε¬ 
ται στο άρθρο 1 παρ. 1 του παρόντος π.δ/τος, και σημειώνονται με 
διαγραμμίσεις και αρίθμηση κατά τομείς στα συνημμένα δύο (2) δια¬ 
γράμματα. 

2. Χαρακτηρίζονται ως διατηρητέα έντεκα (11) κτίρια που βρίσκο¬ 
νται εκτός του παραδοσιακού τμήματος της πόλης της Μυτιλήνης, 
όπως φαίνονται μ* μαύρη διαγράμμιση και με αριθμούς από 1 έως 
11 στον τομέα 4, στο ένα (υπ’ αριθ. 1) από τα παραπάνω διαγράμμα¬ 
τα. 

3. Διατηρητέο χαρακτηρίζεται το αρχικό εκάστοτε κτίριο, καθώς 
και τα στοιχεία του περιβάλλοντος χώρου αυτού (μάντρες, κρήνες) 
όπως και οι εναρμονιζόμενες με το αρχικό κτίριο' μεταγενέστερες προ¬ 
σθήκες, όχι όμως και τα πάσης φύσης καθ’ ύψος ή κατ’ επέκταση 
υπάρχοντα προεκτίσματα, που αλλοιώνουν το αρχικό χτίριο. Ο καθο¬ 
ρισμός των προχτισμάτων που αλλοιώνουν το αρχικό κτίριο και που 
επιβάλλεται ή δύνανται να αφαιρεθούν πραγματοποιείται από την Επι¬ 
τροπή Ενασκήσεως Αρχιτεκτονικού Ελέγχου (ΕΕΑΕ). ■ . 


4. Στα πιο πάνω κτίρια που χαρακτηρίζονται ως διατηρητέα απα¬ 
γορεύεται κάθε αφαίρεση, αλλοίωση ή καταστροφή τόσο των επιμέ- 
ρους αρχιτεκτονικών ή καλλιτεχνικών διακοσμητικών στοχείων τους, 
όσο και του κτιρίου συνολικά. 

5. Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση και η εσωτερική διαρρύθμιση των κτιρίων που 
χαρακτηρίζονται ως διατηρητέα με το παρόν διάταγμα εφόσον δεν 
αλλοιώνεται ο γενικός αρχιτεκτονικός χαρακτήρας του κτιρίου και δε 
θίγονται τα διατηρητέα στοιχεία του που αναφέρονται στην προηγού 
μενη παράγραφο. 

Επιτρέπεται η κατασκευή προσθήκης με τις ελάχιστες ικανοποιητι¬ 
κές διαστάσεις εφόσον κριθεί απαραίτητη για τη λειτουργική εξυπηρέ¬ 
τηση του διατηρητέου κτιρίου, έστω και αν ο συντελεστής δόμησης 
που ισχύει επιτρέπει μεγαλύτερη προσθήκη ύστερα από έγκριση της 
Ε.Ε.Α.Ε. 

6. Για την εκτέλεση κάθε-εργασίας από αυτές που περιγράφονται 

στο παρόν π.δ/γμα, απαιτείται οικοδομική άδεια ή οποία εκδίδεται 
μετά από έγκριση της Ε.Ε.Α.Ε. και συνοδεύεται από πρακτικά όπου 
αναγράφονται με. λεπτομέρεια οι εργασίες που πρόκειται να εχτελε- 
σθούν. . . 

7. Σε περίπτωση εκτέλεσης οικοδομικών εργασιών που απαγορεύο¬ 
νται από τις διατάξεις του παρόντος, επιβάλλεται η αποκαταστα' η 
των χτιρίων στην αρχική τους μορφή.· 

Άρθρο 3. 

Η ισχύς του παρόντος διατάγματος αρχίζει από*τη δημοσίευσή του 
στην Εφημερίδα της Κυβερνήαεως. . 

Στον Υπουργό Περιβάλλοντος, Χωροταξίας και Δημοσίων 'Εργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Νοεμβρίου 1985 

* Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 17954/1027 (2) 

Χαρακτηρισμός ως οικοδομήσιμου οικοπέδου ιδιοκτησίας: 1) Μαρίας 

Βοτανοποΰλου, 2) Νικολ. Βοτανοποΰλου, ευρισκόμενη στην Κοινό¬ 
τητα Φυλής (περιοχή Χασιά) επί εγκεκριμένης οδού (ανώνυμος) 

Ο.Τ. 72Α. 

Ο ΝΟΜΑΡΧΗΣ ΔΙΑΜ/ΤΟΣ ΔΥΤ. ΑΤΤΙΚΗΣ 
’ Εχοντας υπόψη: 

1. Την ώπό 8.10.85 αίτηση των Βοτανοποΰλου Νικολάου και Μα¬ 
ρίας με την οποία μοις υποβλήθηκαν τα πιο κάτω δικαιολογητικά: 

α)' Το υπ’ αριθ. 5899/30.5.67συμβόλαιο του συμβ. Παπαθανα¬ 
σίου Προκοπίου Αθαν. . 

β) Το 15226/20.9.73 συμβόλαιο του συμβολαιογράφου Παπαθα¬ 
νασίου Προκοπίου Αθαν. 

γ) Το 8144/21.6.85 συμβόλαιο του Κονταρούδα Γεωργίου θεο- 
χάρους. . . .. . 

2. Το από Οκτώβριο 1985 Τοπογραφικό διάγγραμα του Αρχ/να 
Μηχ/κοΰ Μπουραΐμη Δημητρίου σε κλίμακα 1:200. 

3) Το από 23.4.71 και 30.4.71 Δ/γμα ρυμοτομίας. 

3. Τις διατάζεις της παρ. 3 του άρθρου·4 του από 27—2/18.3. 
1926 Ν.Δ/τος κυρωθέντος δια του από 2.8.27 Δ/τος δια του οποίου 
τροποποιήθηκαν τα άρθρα 44, 45 του από 17.7.1923 Ν.Δ/τος «περί 
σχεδίων πόλεων κωμών κ.λπ.». 

4. Τις διατάζεις του άρθρου μόνον του από 28.8.85 Δ/τος περί 
έζαιρέσεων κ.λπ. αρμοδιότητος του Υπουργείου Δημ. Έργων εν αυν- 
δυασμώ προς τις διατάζεις του Ν. 3200/55 «περί Διοικητικής απο- 
κεντρώαως» και το Ν.Δ. 532/50 «περί συμπληρώσεως'διατάζεων 
περί Διοικητικής αποκεντρώσεως», και το σε εκτέλεση τούτου 
8.Δ/γμα 7.2.70 όπως τροποποιήθηκε δια των υπ’ αριθ. 677/71 
και 198/72 Β.Δ/των. 

5. Το υπ’ αριθ. 805/30.12.72 Β .Δ/γμα «περί καθορισμού κ.λπ. 
των υπηρ. του Νομάρχου Αττικής διατηρουμένων αροδιοτήτων κλπ.». 

6. Το Ν.Δ/γμα 1147/72 περί διοικήσεως μείζ. πρωτευούσης και 


την υπ’ αριθ. Α7/13.1.77 της 1ης Δεκεμβρίου 1972 κοινής αποφά- 
σεως των Υπουργών παρά τω Πρωθυπουργό), Εσωτερικών και Δημ. 
Έργων «Περί οργανώσι υς των Υπηρεσιών Νομαρχ. Αττικής αρμο¬ 
διότητος Υπουργείου Δημ. Έργων». 

8. Την απόφαση 13259/1565/84 «περί τροποπόιήαεως αποφάαε- 
ως ασκήσεως αρμοδιοτήτων Αν. Νομάρχου» με την οποία δόθηκε το 
δικαίωμα του χαρακτηρισμού οικοπέδου ως αποκεκλεισμένου στην 
Προϊσταμένη Δ/νσεως Πολεοδομίας. 

Όπως προκύπτει εκ των προηγουμένων στοιχείων το οικόπεδο του 
Βοτανοποΰλου Νικολάου και Μαρίας κείμενο στην Κοινότητα Φυλής 
Περιοχή Χασιάς εντός του Ο.Τ. 72Α του περοκλειομένου υπό των 
οδών ανωνύμων εγκεκριμένων οδών προϋφίσταται της εγκρίσεως του 
σχεδίου της περιοχής και ότι τούτο είναι αποκεκλεισμένο από των 
οδών του ρυμοτομικού σχεδίου και δε δύναται να αποκτήσει το κανο¬ 
νικό πρόσωπο δια τακτοποιήαεως (λόγω των υπαρχόντων κτιαμάτων 
μόνιμης μορφής επί των ομόρων οικοπέδων ως και εκ του σχήματος 
και της θέσεως αυτού), αποφασίζουμε: 

- θεωρούμε το οικόπεδο του Βοτανοπούλε ικολάου και Μαρίας το' 
αποκλεισμένο εντός του ως άνω τετραγώνου του σχεδίου της περιοχής 
Κοινοτ. Φυλής (περιοχή Χασιάς) οικοδομήσιμο και ορίζουμε ως όρους 
δομήσεως τους πιο κάτω: 

α) Οικοδομικό σύστημα πτέρυγες, 
β) Κάλυψη 60%. 
γ) Συντελεστής δομήσεως 1,00. 

δ) Όροφοι δύο (2) χωρίς υπέρβαση συντελεστή δομήσεως. 
ε) Γραμμή δομήσεως ορίζεται η (Α'Β’) εσώτερον του ορίου δομή¬ 
σεως της ιδιοκτητρίας (Α Β) κατά 2μ. 

Κατά τα λοιπά ισχύουν οι διατάζεις του ΓΟΚ/73. 

Η απόφαση αυτή να δημοαιευθεί στην Εφημερίδα της Κυβερνήσε- 
ως. 

Αιγάλεω, 11 Νοι, ίου 1985 
Με εντολή Νομάρχη 
Η Δ/ντρια 
Χ.ΚΑΚΟΥΔΑΚΗ 















